Ek het jou mos gesê, sê De Lille aan Maimane | Maroela Media
Patricia de Lille, leier van die Good-party en voormalige burgemeester van Kaapstad, het Woensdagaand gesê sy het DA-leier Mmusi Maimane gewaarsku dat hy "ingesluk sal word" as hy nie op sy beginsels staan nie.
Maimane het vroeër sy bedanking as leier van die Demokratiese Alliansie aangekondig. Athol Trollip, federale voorsitter, het kort daarna ook sy bedanking ingedien.
"Toe ek op 31 Oktober 2018 op my eie voorwaardes uit die DA bedank het, was dit ná bitter lesse dat die party se beleide maar net 'n fasade is, en nie klop met die praktyk in die regering nie," het De Lille gesê.
"Ek haat dit om te sê 'ek het jou mos gesê', maar nou gaan ek dit in elk geval sê. Ek voer nie aan om 'n sangoma te wees nie, maar ek het Mmusi Maimane gewaarsku dat die party se skoothondjies hom gaan insluk en gaan uitspoeg as hy nie op sy beginsels staan nie. Hy het die blou trein sien kom, maar nie geweet hoe om uit die pad te kom nie."
De Lille het bygevoeg Maimane en sy hanteerders het nie 'n idee wat beginselvaste leierskap is nie.
"Die DA is op 'n pad van verwoesting. Dit is beter dat ons hulle nie pla nie. Suid-Afrikaners wat oor almal besorg is, moet saam kom vir 'n 'common GOOD'."
DA Good Mmusi Maimane Patricia de Lille
Patricia ek vertrou nie vir jou of Maimane met my toekoms as wit Afrikaner en die land nie. Dit is tyd dat ons as wit Afrikaners opstaan en saamstaan en te hel met die kruipery. Maimane se anti wit uitsprake het hom gekelder. Hy moet nie nou kla en die ras vloermoer gooi nie. Hy het sy eie gat gegrawe en demokrasie in die wye en droewe land nog 50 jaar teruggesit.
Antie Pat veveel my
Anti Pat jy en Mossie moes nie een ooit in due DA gewees het nie. As julle nie jul sin kry nie klim julle die ras kar. Kyk hoe is jy nou weer uitgevang met werk skep vir familie soos waarvan die DA jou in die Kaap beskuldig het. By hoeveel partye gaan jy nog aansluit of stig. Jy draai jou mantel na die wind.
Ou Musi het hom nie vasgeloop teen sy eie party lede nie…..hy het hom vasgeloop in die Nuwe Suid Afrika se stemvee, wat net aan een party klou……..en sal bly klou vir die volgende 300 jaar….ala Zim.